CELEX: 32011R1256
Language: fi
Date: 2011-11-30
Title: Neuvoston asetus (EU) N:o 1256/2011, annettu 30 päivänä marraskuuta 2011 , eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2012 ja asetuksen (EU) N:o 1124/2010 muuttamisesta

3.12.2011   
            
            
               FI
            
            
               Euroopan unionin virallinen lehti
            
            
               L 320/3
            
         NEUVOSTON ASETUS (EU) N:o 1256/2011,
   annettu 30 päivänä marraskuuta 2011,
   eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2012 ja asetuksen (EU) N:o 1124/2010 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Perussopimuksen 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien vahvistamiseen ja jakamiseen liittyvät toimenpiteet.
            
         
               (2)
            
            
               Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002 (1) edellytetään ottamaan käyttöön toimenpiteitä, jotka koskevat vesialueille pääsyä ja vesiluonnonvarojen käyttöoikeutta sekä kestävän kalastustoiminnan harjoittamista, ottaen huomioon käytettävissä olevat tieteelliset, tekniset ja taloudelliset lausunnot ja erityisesti tieteellis-teknis-taloudellisen kalastuskomitean (STECF) laatima kertomus sekä alueellisilta neuvoa-antavilta toimikunnilta saadut lausunnot.
            
         
               (3)
            
            
               Neuvoston tehtävänä on hyväksyä kalastus- tai kalastusryhmäkohtaisten kalastusmahdollisuuksien vahvistamista ja jakamista koskevat toimenpiteet sekä tarvittaessa tietyt niihin toiminnallisesti liittyvät edellytykset. Kalastusmahdollisuudet olisi jaettava jäsenvaltioiden kesken siten, että varmistetaan kunkin jäsenvaltion kalastustoiminnan suhteellinen vakaus kunkin kannan tai kalastuksen osalta ja ottaen asianmukaisesti huomioon asetuksessa (EY) N:o 2371/2002 vahvistetut yhteisen kalastuspolitiikan tavoitteet.
            
         
               (4)
            
            
               Suurimmat sallitut saaliit (TACit) olisi vahvistettava saatavilla olevien tieteellisten lausuntojen perusteella ottaen huomioon biologiset ja sosioekonomiset näkökohdat ja varmistaen eri kalastussektorien välinen oikeudenmukainen kohtelu sekä niiden kannanottojen nojalla, jotka on tuotu esiin sidosryhmien kuulemisissa, erityisesti neuvoa-antavan kalatalous- ja vesiviljelykomitean ja asianomaisten alueellisten neuvoa-antavien toimikuntien kanssa järjestetyissä kokouksissa.
            
         
               (5)
            
            
               Monivuotisten suunnitelmien kattamien kantojen kalastusmahdollisuudet olisi vahvistettava mainituissa suunnitelmissa vahvistettujen sääntöjen mukaisesti. Sen vuoksi Itämeren turskakantojen saaliita ja pyyntiponnistuksia koskevat rajoitukset olisi vahvistettava Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta, jäljempänä ’Itämeren turskan hoitosuunnitelma’, 18 päivänä syyskuuta 2007 annetun neuvoston asetuksessa (EY) N:o 1098/2007 (2) vahvistettujen sääntöjen mukaisesti.
            
         
               (6)
            
            
               Uusimpien tieteellisten lausuntojen perusteella voidaan noudattaa joustavuutta Itämeren turskakantojen pyyntiponnistuksen hallinnoinnissa vaarantamatta Itämeren turskan hoitosuunnitelman tavoitteita ja aiheuttamatta kalastuskuolevuuden kasvua. Tämä joustavuus mahdollistaisi pyyntiponnistuksen tehokkaamman hallinnoinnin silloin, kun kiintiöitä ei ole jaettu tasaisesti jäsenvaltion laivastolle, ja auttaisi reagoimaan nopeasti kiintiöiden vaihtoihin. Sen vuoksi jäsenvaltiolla olisi oltava mahdollisuus myöntää sen lipun alla purjehtivalle alukselle lisää satamastapoissaolopäiviä, jos vastaava määrä satamastapoissaolopäiviä vähennetään muilta kyseisen jäsenvaltion lipun alla purjehtivilta aluksilta.
            
         
               (7)
            
            
               Uusimpien tieteellisten lausuntojen perusteella olisi tarpeen noudattaa sellaista joustavuutta Itämeren turskakantojen pyyntiponnistuksen hallinnoinnissa jo vuonna 2011. Eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2011 29 päivänä marraskuuta 2010 annetun neuvoston asetuksen (EU) N:o 1124/2010 (3) liite II olisi sen vuoksi muutettava vastaavasti.
            
         
               (8)
            
            
               Tässä asetuksessa vahvistettujen kalastusmahdollisuuksien käyttöön olisi sovellettava yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annettua neuvoston asetusta (EY) N:o 1224/2009 (4) ja erityisesti mainitun asetuksen 33 artiklaa, joka koskee saaliiden ja pyyntiponnistuksen kirjaamista, ja 34 artiklaa, joka koskee tietojen ilmoittamista kalastusmahdollisuuksien käyttämisestä loppuun. Sen vuoksi on tarpeen täsmentää koodit, joita jäsenvaltioiden on käytettävä lähettäessään komissiolle tietoja tämän asetuksen soveltamisalaan kuuluvien kantojen puretuista saaliista.
            
         
               (9)
            
            
               TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (5) 2 artiklan mukaisesti on määriteltävä kannat, joihin sovelletaan mainitussa asetuksessa tarkoitettuja eri toimenpiteitä.
            
         
               (10)
            
            
               Kalastustoiminnan keskeytyksen välttämiseksi ja unionin kalastajien toimeentulon turvaamiseksi on tärkeää avata nämä kalastusmahdollisuudet 1 päivänä tammikuuta 2012. Koska asetusta (EU) N:o 1124/2010 sovelletaan 1 päivästä tammikuuta 2011, tämän asetuksen säännöksiä, jotka mahdollistavat Itämeren turskakantojen pyyntiponnistuksen joustavan hallinnoinnin, olisi kuitenkin sovellettava 1 päivästä tammikuuta 2011. Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu,
            
         ON HYVÄKSYNYT TÄMÄN ASETUKSEN:
   I   LUKU
   
      SOVELTAMISALA JA MÄÄRITELMÄT
   
   1 artikla
   Kohde
   Tällä asetuksella vahvistetaan eräiden kalakantojen ja kalakantaryhmien kalastusmahdollisuudet Itämerellä vuodeksi 2012 ja muutetaan asetus (EU) N:o 1124/2010 Itämeren turskakantojen pyyntiponnistuksen hallinnan osalta.
   2 artikla
   Soveltamisala
   Tätä asetusta sovelletaan Itämerellä toimiviin EU:n aluksiin.
   3 artikla
   Määritelmät
   Tässä asetuksessa
   
               a)
            
            
               ’ICES-alueilla’ (International Council for the Exploration of the Sea, Kansainvälinen merentutkimusneuvosto) tarkoitetaan kalavarojen säilyttämisestä teknisten toimenpiteiden avulla Itämeren, Belttien ja Juutinrauman vesialueilla 21 päivänä joulukuuta 2005 annetun neuvoston asetuksen (EY) N:o 2187/2005 (6) liitteessä I määriteltyjä maantieteellisiä alueita;
            
         
               b)
            
            
               ’Itämerellä’ tarkoitetaan ICES-osa-alueita 22–32;
            
         
               c)
            
            
               ’EU:n aluksella’ tarkoitetaan jonkin jäsenvaltion lipun alla purjehtivaa ja unionissa rekisteröityä kalastusalusta;
            
         
               d)
            
            
               ’suurimmalla sallitulla saaliilla’ (TAC) tarkoitetaan sitä määrää, joka voidaan pyytää kustakin kannasta kunakin vuonna;
            
         
               e)
            
            
               ’kiintiöllä’ tarkoitetaan unionille, jäsenvaltiolle tai kolmannelle maalle TACista myönnettyä osuutta;
            
         
               f)
            
            
               ’satamastapoissaolopäivällä’ tarkoitetaan mitä tahansa yhtäjaksoista 24 tunnin jaksoa, jonka aikana alus on poissa satamasta, tai sellaisen ajanjakson osaa.
            
         II   LUKU
   
      KALASTUSMAHDOLLISUUDET
   
   4 artikla
   TACit ja niiden jakaminen
   TACit, niiden jakaminen jäsenvaltioiden kesken ja tarvittaessa niihin toiminnallisesti liittyvät edellytykset vahvistetaan liitteessä I.
   5 artikla
   Jakamista koskevat erityiset säännökset
   1.   Tässä asetuksessa vahvistettu kalastusmahdollisuuksien jakaminen jäsenvaltioiden kesken ei rajoita seuraavien soveltamista:
   
               a)
            
            
               asetuksen (EY) N:o 2371/2002 20 artiklan 5 kohdan mukaisesti tehtävät vaihdot;
            
         
               b)
            
            
               asetuksen (EY) N:o 1224/2009 37 artiklan mukaisesti tehtävät uudelleen jakamiset;
            
         
               c)
            
            
               asetuksen (EY) N:o 847/96 3 artiklan nojalla sallittavat saaliiden lisäpurkamiset;
            
         
               d)
            
            
               asetuksen (EY) N:o 847/96 4 artiklan mukaisesti pidätettävät määrät;
            
         
               e)
            
            
               asetuksen (EY) N:o 1224/2009 37, 105, 106 ja 107 artiklan mukaisesti tehtävät vähennykset.
            
         2.   Asetuksen (EY) N:o 847/96 3 artiklaa on sovellettava kantoihin, joihin sovelletaan varo-TACia, ja mainitun asetuksen 3 artiklan 2 ja 3 kohtaa sekä 4 artiklaa on sovellettava kantoihin, joihin sovelletaan analyyttistä TACia, jollei tämän asetuksen liitteessä I toisin säädetä.
   6 artikla
   Saaliiden ja sivusaaliiden aluksesta purkamista koskevat edellytykset
   Aluksella ei saa pitää eikä aluksesta saa purkaa sellaisiin kantoihin kuuluvia kaloja, joille on vahvistettu saalisrajoitukset, paitsi jos
   
               a)
            
            
               saaliit on pyydetty sellaisen jäsenvaltion aluksilla, jolla on olemassa kiintiö, eikä tämä kiintiö ole täyttynyt; tai
            
         
               b)
            
            
               saaliit ovat osa unionin kiintiötä, jota ei ole jaettu jäsenvaltioiden kesken kiintiöiksi, eikä tämä unionin kiintiö ole täyttynyt.
            
         7 artikla
   Pyyntiponnistusrajoitukset
   1.   Pyyntiponnistusrajoitukset vahvistetaan liitteessä II.
   2.   Edellä 1 kohdassa tarkoitettuja rajoituksia on sovellettava myös ICES-osa-alueisiin 27 ja 28.2, jollei komissio ole tehnyt asetuksen (EY) N:o 1098/2007 29 artiklan 2 kohdan mukaisesti päätöstä kyseisten osa-alueiden jättämisestä mainitun asetuksen 8 artiklan 1 kohdan b alakohdassa, 3, 4 ja 5 kohdassa ja 13 artiklassa säädettyjen rajoitusten ulkopuolelle.
   3.   Edellä 1 kohdassa tarkoitettuja rajoituksia ei sovelleta ICES-osa-alueeseen 28.1, jollei komissio ole tehnyt asetuksen (EY) N:o 1098/2007 29 artiklan 4 kohdan mukaisesti päätöstä siitä, että asetuksen (EY) N:o 1098/2007 8 artiklan 1 kohdan b alakohdassa ja 3, 4 ja 5 kohdassa säädettyjä rajoituksia on sovellettava kyseiseen osa-alueeseen.
   III   LUKU
   
      LOPPUSÄÄNNÖKSET
   
   8 artikla
   Tietojen toimittaminen
   Kun jäsenvaltiot lähettävät komissiolle pyydettyjen kantojen purettujen saaliiden määriin liittyviä tietoja asetuksen (EY) N:o 1224/2009 33 ja 34 artiklan mukaisesti, niiden on käytettävä tämän asetuksen liitteessä I esitettyjä kantojen koodeja.
   9 artikla
   Neuvoston asetuksen (EU) N:o 1124/2010 muuttaminen
   Korvataan neuvoston asetuksen (EU) N:o 1124/2010 liite II tämän asetuksen liitteessä III olevalla tekstillä.
   10 artikla
   Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2012.
   Sen 9 artiklaa sovelletaan kuitenkin 1 päivästä tammikuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2011.
      
         
            Neuvoston puolesta
         
         
            Puheenjohtaja
         
         J. VINCENT-ROSTOWSKI
      
   
   
      (1)  EYVL L 358, 31.12.2002, s. 59.
   
      (2)  EUVL L 248, 22.9.2007, s. 1.
   
      (3)  EUVL L 318, 4.12.2010, s. 1.
   
      (4)  EUVL L 343, 22.12.2009, s. 1.
   
      (5)  EYVL L 115, 9.5.1996, s. 3.
   
      (6)  EUVL L 349, 31.12.2005, s. 1.
   
      LIITE I
      
         EU:n ALUKSIIN SOVELLETTAVAT TACIT ALUEILLA, JOILLA ON LAJI- JA ALUEKOHTAISIA TACEJA
      
      Seuraavissa taulukoissa vahvistetaan TACit ja kiintiöt (tonneina elopainoa, jollei toisin ole mainittu) kalakannoittain ja tarvittaessa niihin toiminnallisesti liittyvät edellytykset.
      Viittaukset kalastusalueisiin ovat viittauksia ICES-alueisiin, jollei ole toisin mainittu.
      Kunkin alueen kalakannat mainitaan lajin tieteellisen nimen mukaisessa aakkosjärjestyksessä.
      Seuraavassa esitetään tämän asetuksen soveltamiseksi tieteellisten nimien ja yleiskielisten nimien vertaileva taulukko:
      
                  Tieteellinen nimi
               
               
                  Kolmikirjaiminen koodi
               
               
                  Yleisnimi
               
            
                  
                     Clupea harengus
                  
               
               
                  HER
               
               
                  Silakka
               
            
                  
                     Gadus morhua
                  
               
               
                  COD
               
               
                  Turska
               
            
                  
                     Pleuronectes platessa
                  
               
               
                  PLE
               
               
                  Punakampela
               
            
                  
                     Salmo salar
                  
               
               
                  SAL
               
               
                  Lohi
               
            
                  
                     Sprattus sprattus
                  
               
               
                  SPR
               
               
                  Kilohaili
               
            
         
      
                  
                              Laji
                           
                           
                              :
                           
                           
                              Silakka
                              
                                 Clupea harengus
                              
                           
                        
               
                  
                              Alue
                           
                           
                              :
                           
                           
                              Osa-alueet 30–31
                              HER/3D30.; HER/3D31.
                           
                        
            
                  Suomi
               
               
                  86 905
               
               
                  Analyyttinen TAC
               
            
                  Ruotsi
               
               
                  19 095
               
            
                  Unioni
               
               
                  106 000
               
            
                  TAC
               
               
                  106 000
               
            
         
      
                  
                              Laji
                           
                           
                              :
                           
                           
                              Silakka
                              
                                 Clupea harengus
                              
                           
                        
               
                  
                              Alue
                           
                           
                              :
                           
                           
                              Osa-alueet 22–24
                              HER/3B23.; HER/3C22.; HER/3D24.
                           
                        
            
                  Tanska
               
               
                  2 930
               
               
                  Analyyttinen TAC
                  Asetuksen (EY) N:o 847/96 3 artiklaa ei sovelleta.
                  Asetuksen (EY) N:o 847/96 4 artiklaa ei sovelleta.
               
            
                  Saksa
               
               
                  11 532
               
            
                  Suomi
               
               
                  1
               
            
                  Puola
               
               
                  2 719
               
            
                  Ruotsi
               
               
                  3 718
               
            
                  Unioni
               
               
                  20 900
               
            
                  TAC
               
               
                  20 900
               
            
         
      
                  
                              Laji
                           
                           
                              :
                           
                           
                              Silakka
                              
                                 Clupea harengus
                              
                           
                        
               
                  
                              Alue
                           
                           
                              :
                           
                           
                              EU:n vedet osa-alueilla 25–27, 28.2, 29 ja 32
                              HER/3D25.; HER/3D26.; HER/3D27.; HER/3D28.; HER/3D29.; HER/3D32.
                           
                        
            
                  Tanska
               
               
                  1 725
               
               
                  Analyyttinen TAC
                  Asetuksen (EY) N:o 847/96 3 artiklaa ei sovelleta.
                  Asetuksen (EY) N:o 847/96 4 artiklaa ei sovelleta.
               
            
                  Saksa
               
               
                  457
               
            
                  Viro
               
               
                  8 810
               
            
                  Suomi
               
               
                  17 197
               
            
                  Latvia
               
               
                  2 174
               
            
                  Liettua
               
               
                  2 289
               
            
                  Puola
               
               
                  19 537
               
            
                  Ruotsi
               
               
                  26 228
               
            
                  Unioni
               
               
                  78 417
               
            
                  TAC
               
               
                  Ei sovelleta
               
            
         
      
                  
                              Laji
                           
                           
                              :
                           
                           
                              Silakka
                              
                                 Clupea harengus
                              
                           
                        
               
                  
                              Alue
                           
                           
                              :
                           
                           
                              Osa-alue 28.1
                              HER/03D.RG
                           
                        
            
                  Viro
               
               
                  14 120
               
               
                  Analyyttinen TAC
               
            
                  Latvia
               
               
                  16 456
               
            
                  Unioni
               
               
                  30 576
               
            
                  TAC
               
               
                  30 576
               
            
         
      
                  
                              Laji
                           
                           
                              :
                           
                           
                              Turska
                              
                                 Gadus morhua
                              
                           
                        
               
                  
                              Alue
                           
                           
                              :
                           
                           
                              EU:n vedet osa-alueilla 25–32
                              COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32.
                           
                        
            
                  Tanska
               
               
                  15 587
               
               
                  Analyyttinen TAC
               
            
                  Saksa
               
               
                  6 200
               
            
                  Viro
               
               
                  1 519
               
            
                  Suomi
               
               
                  1 193
               
            
                  Latvia
               
               
                  5 795
               
            
                  Liettua
               
               
                  3 818
               
            
                  Puola
               
               
                  17 947
               
            
                  Ruotsi
               
               
                  15 791
               
            
                  Unioni
               
               
                  67 850
               
            
                  TAC
               
               
                  Ei sovelleta
               
            
         
      
                  
                              Laji
                           
                           
                              :
                           
                           
                              Turska
                              
                                 Gadus morhua
                              
                           
                        
               
                  
                              Alue
                           
                           
                              :
                           
                           
                              Osa-alueet 22–24
                              COD/3B23.; COD/3C22.; COD/3D24.
                           
                        
            
                  Tanska
               
               
                  9 298
               
               
                  Analyyttinen TAC
                  Asetuksen (EY) N:o 847/96 3 artiklaa ei sovelleta.
                  Asetuksen (EY) N:o 847/96 4 artiklaa ei sovelleta.
               
            
                  Saksa
               
               
                  4 546
               
            
                  Viro
               
               
                  206
               
            
                  Suomi
               
               
                  183
               
            
                  Latvia
               
               
                  769
               
            
                  Liettua
               
               
                  499
               
            
                  Puola
               
               
                  2 487
               
            
                  Ruotsi
               
               
                  3 312
               
            
                  Unioni
               
               
                  21 300
               
            
                  TAC
               
               
                  21 300
               
            
         
      
                  
                              Laji
                           
                           
                              :
                           
                           
                              Punakampela
                              
                                 Pleuronectes platessa
                              
                           
                        
               
                  
                              Alue
                           
                           
                              :
                           
                           
                              EU:n vedet osa-alueilla 22–32
                              PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32.
                           
                        
            
                  Tanska
               
               
                  2 070
               
               
                  Varo-TAC
                  Asetuksen (EY) N:o 847/96 4 artiklaa ei sovelleta.
               
            
                  Saksa
               
               
                  230
               
            
                  Puola
               
               
                  433
               
            
                  Ruotsi
               
               
                  156
               
            
                  Unioni
               
               
                  2 889
               
            
                  TAC
               
               
                  2 889
               
            
         
      
                  
                              Laji
                           
                           
                              :
                           
                           
                              Lohi
                              
                                 Salmo salar
                              
                           
                        
               
                  
                              Alue
                           
                           
                              :
                           
                           
                              EU:n vedet osa-alueilla 22–31
                              SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31.
                           
                        
            
                  Tanska
               
               
                  25 396 (1)
                  
               
               
                  Analyyttinen TAC
                  Asetuksen (EY) N:o 847/96 3 artiklaa ei sovelleta.
                  Asetuksen (EY) N:o 847/96 4 artiklaa ei sovelleta.
               
            
                  Saksa
               
               
                  2 826 (1)
                  
               
            
                  Viro
               
               
                  2 581 (1)
                  
               
            
                  Suomi
               
               
                  31 667 (1)
                  
               
            
                  Latvia
               
               
                  16 153 (1)
                  
               
            
                  Liettua
               
               
                  1 899 (1)
                  
               
            
                  Puola
               
               
                  7 704 (1)
                  
               
            
                  Ruotsi
               
               
                  34 327 (1)
                  
               
            
                  Unioni
               
               
                  122 553 (1)
                  
               
            
                  TAC
               
               
                  Ei sovelleta
               
            
         
      
                  
                              Laji
                           
                           
                              :
                           
                           
                              Lohi
                              
                                 Salmo salar
                              
                           
                        
               
                  
                              Alue
                           
                           
                              :
                           
                           
                              EU:n vedet osa-alueella 32
                              SAL/3D32.
                           
                        
            
                  Viro
               
               
                  1 581 (2)
                  
               
               
                  Analyyttinen TAC
                  Asetuksen (EY) N:o 847/96 3 artiklaa ei sovelleta.
                  Asetuksen (EY) N:o 847/96 4 artiklaa ei sovelleta.
               
            
                  Suomi
               
               
                  13 838 (2)
                  
               
            
                  Unioni
               
               
                  15 419 (2)
                  
               
            
                  TAC
               
               
                  Ei sovelleta
               
            
         
      
                  
                              Laji
                           
                           
                              :
                           
                           
                              Kilohaili ja sen kanssa saadut sivusaaliit
                              
                                 Sprattus sprattus
                              
                           
                        
               
                  
                              Alue
                           
                           
                              :
                           
                           
                              EU:n vedet osa-alueilla 22–32
                              SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32.
                           
                        
            
                  Tanska
               
               
                  22 218
               
               
                  Analyyttinen TAC
                  Asetuksen (EY) N:o 847/96 3 artiklaa ei sovelleta.
                  Asetuksen (EY) N:o 847/96 4 artiklaa ei sovelleta.
               
            
                  Saksa
               
               
                  14 076
               
            
                  Viro
               
               
                  25 800
               
            
                  Suomi
               
               
                  11 631
               
            
                  Latvia
               
               
                  31 160
               
            
                  Liettua
               
               
                  11 272
               
            
                  Puola
               
               
                  66 128
               
            
                  Ruotsi
               
               
                  42 952
               
            
                  Unioni
               
               
                  225 237 (3)
                  
               
            
                  TAC
               
               
                  Ei sovelleta
               
            
         (1)  Yksittäisinä kaloina ilmaistuna.
      
         (2)  Yksittäisinä kaloina ilmaistuna.
      
         (3)  Vähintään 92 prosentin TACiin luetusta puretusta saaliista on oltava kilohailia. Sivusaaliina saatu silakka luetaan TACin jäljelle jäävään 8 prosenttiin.
   
   
      LIITE II
      
         PYYNTIPONNISTUSRAJOITUKSET
      
      
                  1.
               
               
                  Jäsenvaltiot jakavat niiden lipun alla purjehtiville aluksille, jotka kalastavat trooleilla, ankkuroiduilla kierrenuotilla tai muilla vastaavilla pyydyksillä, joiden silmäkoko on vähintään 90 millimetriä, tai tavallisilla verkoilla, pussiverkoilla taikka riimuverkoilla, joiden silmäkoko on vähintään 90 millimetriä, tai pohjasiimoilla, pitkäsiimoilla ajosiimoja lukuun ottamatta, käsisiimoilla ja pilkkisiimoilla, oikeuden, joka voi olla enintään:
                  
                              a)
                           
                           
                              163 satamastapoissaolopäivää ICES-osa-alueilla 22–24, lukuun ottamatta 1 päivän ja 30 päivän huhtikuuta välistä ajanjaksoa, jolloin sovelletaan asetuksen (EY) N:o 1098/2007 8 artiklan 1 kohdan a alakohtaa; ja
                           
                        
                              b)
                           
                           
                              160 satamastapoissaolopäivää ICES-osa-alueilla 25–28, lukuun ottamatta 1 päivän heinäkuuta ja 31 päivän elokuuta välistä ajanjaksoa, jolloin sovelletaan asetuksen (EY) N:o 1098/2007 8 artiklan 1 kohdan b alakohtaa.
                           
                        
            
                  2.
               
               
                  Sellaisten satamastapoissaolopäivien enimmäismäärä vuotta kohti, joina alus voi olla 1 kohdan a ja b alakohdassa tarkoitetuilla kahdella alueella kalastaen 1 kohdan mukaisilla pyydyksillä, ei saa olla suurempi kuin jommallekummalle näistä alueista myönnettyjen satamastapoissaolopäivien enimmäismäärä.
               
            
                  3.
               
               
                  Poiketen siitä, mitä 1 ja 2 kohdassa säädetään, ja kalastusmahdollisuuksien tehokkaan hallinnoinnin sitä vaatiessa jäsenvaltio voi myöntää sen lipun alla purjehtiville aluksille oikeuden useampiin satamastapoissaolopäiviin, jos vastaava määrä satamastapoissaolopäiviä vähennetään muilta sen lipun alla purjehtivilta aluksilta, jotka kuuluvat pyyntiponnistusrajoituksen piiriin samalla alueella, ja jos kunkin luovuttavan aluksen kapasiteetti kilowatteina on yhtä suuri tai suurempi kuin vastaanottavien alusten kapasiteetti. Vastaanottavien alusten määrä voi olla enintään 10 prosenttia kyseisen jäsenvaltion kaikkien 1 kohdassa tarkoitettujen alusten määrästä.
               
            
   
      LIITE III
      
         
            ”LIITE II
            
               PYYNTIPONNISTUSRAJOITUKSET
            
            
                        1.
                     
                     
                        Jäsenvaltiot jakavat niiden lipun alla purjehtiville aluksille, jotka kalastavat trooleilla, ankkuroiduilla kierrenuotilla tai muilla vastaavilla pyydyksillä, joiden silmäkoko on vähintään 90 millimetriä, tai tavallisilla verkoilla, pussiverkoilla taikka riimuverkoilla, joiden silmäkoko on vähintään 90 millimetriä, tai pohjasiimoilla, pitkäsiimoilla ajosiimoja lukuun ottamatta, käsisiimoilla ja pilkkisiimoilla, oikeuden, joka voi olla enintään:
                        
                                    a)
                                 
                                 
                                    163 satamastapoissaolopäivää ICES-osa-alueilla 22–24, lukuun ottamatta 1 päivän ja 30 päivän huhtikuuta välistä ajanjaksoa, jolloin sovelletaan asetuksen (EY) N:o 1098/2007 8 artiklan 1 kohdan a alakohtaa; ja
                                 
                              
                                    b)
                                 
                                 
                                    160 satamastapoissaolopäivää ICES-osa-alueilla 25–28, lukuun ottamatta 1 päivän heinäkuuta ja 31 päivän elokuuta välistä ajanjaksoa, jolloin sovelletaan asetuksen (EY) N:o 1098/2007 8 artiklan 1 kohdan b alakohtaa.
                                 
                              
                  
                        2.
                     
                     
                        Sellaisten satamastapoissaolopäivien enimmäismäärä vuotta kohti, joina alus voi olla 1 kohdan a ja b alakohdassa tarkoitetuilla kahdella alueella kalastaen 1 kohdan mukaisilla pyydyksillä, ei saa olla suurempi kuin jommallekummalle näistä alueista myönnettyjen satamastapoissaolopäivien enimmäismäärä.
                     
                  
                        3.
                     
                     
                        Poiketen siitä, mitä 1 ja 2 kohdassa säädetään, ja kalastusmahdollisuuksien tehokkaan hallinnoinnin sitä vaatiessa jäsenvaltio voi myöntää sen lipun alla purjehtiville aluksille oikeuden useampiin satamastapoissaolopäiviin, jos vastaava määrä satamastapoissaolopäiviä vähennetään muilta sen lipun alla purjehtivilta aluksilta, jotka kuuluvat pyyntiponnistusrajoituksen piiriin samalla alueella, ja jos kunkin luovuttavan aluksen kapasiteetti kilowatteina on yhtä suuri tai suurempi kuin vastaanottavien alusten kapasiteetti. Vastaanottavien alusten määrä voi olla enintään 10 prosenttia kyseisen jäsenvaltion kaikkien 1 kohdassa tarkoitettujen alusten määrästä.”